
HERSIENE  BEGROTING  2010/2011 

Vind  asseblief  hierby  aangeheg  die  hersiene  begroting  asook  die  verduidelikings  rondom 

verhogings  en  ander  aanpassings. 

1.  Wil  dit  weereens  onder  die  aandag  van  die  Raad  bring  dat  die  Munisipaliteit  kontantvloei 
probleme  ondervind.  As  dit  nie  so  is  nie  sou  dit  nie  nodig  gewees  bet  om  by  die  MIG 
fondse  te  leen  om  salarisse  te  betaal  nie.  Die  fondse  is  terug  geplaas  na  die  MIG  fondse. 
Om  personeel  aan  te  stel  waar  ‘n  besparing  is  bring  ‘n  las  op  die  kontantvloei  van  die 
Munisipaliteit. 

2.  Ook  moet  daarop  gelet  word  dat  ‘n  besparing  op  ‘n  begrotingspos  nog  nie  kontant  oor 
die  toonbank  inbring  nie.  Verbruikers  moet  hulle  diensterekeninge  betaal  sodat  die 
kontant  kan  inkom  om  ons  in  staat  te  stel  om  die  lopende  uitgawes  te  betaal. 

3.  ‘n  Ernstige  beroep  word  gedoen  om  reiskoste  te  beperk  en  waar  moontlik  moet  raadslede 
saam  met  amptenare  reis. 

4.  Soos  in  alle  vorige  verslae  die  afgelope  maande  is  die  kontant  tekort  soos  op  30  Junie 
2010  uitgewys  en  die  tekort  kan  nie  ingehaal  word  nie  tensy  ‘n  ander  bron  van  inkomste 
gevind  word.  Wil  weer  ‘n  beroep  op  die  Raad  doen  om  oorweging  te  skenk  aan  die 
meentbeleid  om  dit  te  verander  sodat  meent  aan  kommersiele  boere  toegeken  kan  word. 

5.  Raadslede  word  versoek  om  die  gemeenskap  te  motiveer  om  diensterekeninge  te  betaal 
asook  die  agterstallige  gedeelte.  Die  bedrag  van  uitstaande  debiteure  bet  gestyg  van  R21 
988  912  op  30  Junie  2010  tot  R25  697  301  op  31  Desember  2010.  Dit  is  R618  065  per 
maand  waarmee  die  uitstaande  bedrag  styg. 


6.  Neem  die  R618  065  per  maand  plus  die  +R800  000  wat  aan  die  agterstallige  salarisse 
betaal  moes  word  en  dan  is  dit  duidelik  hoekom  die  Munisipaliteit  ‘n  kontantvloei 
probleem  bet. 

7.  Die  personeel  sal  dus  voortgaan  om  water  op  drup  te  sit  en  elektrisiteit  te  sny.  Die  poging 
wat  aangewend  is  aan  die  einde  van  die  jaar  bet  die  gewenste  uitwerking  gehad. 

8.  Ek  doen  ‘n  beroep  op  die  Raad  en  alle  personeel  om  te  bespaar  en  slegs  die  noodsaaklike 
uitgawes  aan  te  gaan  en  om  seker  te  maak  dat  ons  alle  inkomste  invorder  om  sodoende 
die  kontantvloei  weer  normaal  te  kry. 

9.  ‘n  Ernstige  beroep  word  ook  gedoen  op  die  Departements  hoofde  om  hul  personeel  so  te 
bestuur  sodat  die  oortyd  beperk  kan  word. 


MUNISIPALE  BESTUURDER 

• Voorsiening  is  gemaak  by  die  salarisse  vir  die  Kantoorhoof  van  die  Burgemeester. 

• Die  begroting  van  kommunikasie/skakeling  is  verminder  van  R60  000  na  R20  000 
aangesien  die  kantoorhoof  die  kommunikasie  moet  behartig. 

RAADSUITGAWES 

• Die  aanpassing  van  5%  is  aangebring  en  die  agterstallige  toelaes  is  alreeds  in  Desember 
2010  aan  raadslede  uitbetaal. 

• Reis  en  verblyfkostes  is  verhoog  van  R210  000  na  R250  000.  ‘n  Beroep  word  gedoen  om 
slegs  dringende  vergaderings  by  te  woon. 

• Spesiale  Programme  is  verhoog  van  RlOO  000  na  R200  000  aangesien  RlOO  000  van  die 
Distriksraad  se  fondse  daarvoor  aangewend  word.  Die  inkomste  is  dienooreenkomstig 
aangepas. 

• Ouditkostes  is  verhoog  van  R825  000  na  R900  000.  Die  Munisipaliteit  sal  slegs  1%  betaal 
en  ons  rekening  sal  gekrediteer  word  indien  ons  te  veel  betaal  bet. 

• Die  Voorsienings  vir  Langdiens  en  Medies  is  verminder  na  die  bedrae  soos  deur  die 
aktuaris  bepaal. 

VOORSIENINGSKANAAL  BESTUUR 

• Salarisse  is  verhoog  weens  die  her-evaluering  van  poste. 

ADMINISTRASIE 

• Salarisse  is  verhoog  van  R1  288  482  na  R1  363  190  weens  die  her-evaluering. 

• Regskostes  is  verhoog  van  R15  900  na  R200  000  om  voorsiening  te  maak  vir  die  kostes 
aangaande  ASLA.  Weet  nie  of  dit  genoeg  sal  wees  nie. 

• Ongevalle  Versekering  is  verhoog  omdat  twee  betalings  in  hierdie  jaar  gedoen  sal  word 
indien  ons  die  rekening  betyds  ontvang. 


IDP  ADMINISTRASIE 


• Salarisse  is  verhoog  weens  die  her-evaluering. 

• Reis  en  Verblyf  is  verhoog  van  R7  500  na  R15  000  aangesien  die  amptenaar  van  eie 
vervoer  moes  gebruik  maak  aangesien  die  Raad  se  voertuig  nie  beskikbaar  was  nie. 

• Ongevalle  Versekering  word  ook  verhoog. 


FINANSIES  ALGEMEEN 

• Uitgawes  rakende  salarisse  is  verminder  aangesien  die  waarneming  wegval  van 
Rekenmeester  in  Begrotingskantoor. 

REKENMEESTERrINKOMSTE 

• Salarisse  verhoog  weens  her-evaluering 

• Ongevalle  Versekering  verhoog  weens  dubbele  betaling. 

• Toemsting  is  verhoog  van  R30  300  na  R85  000  om  voorsiening  te  maak  vir  die  herstel  van 
die  voorafbetaalde  masjien  op  Nieuwoudtville. 

REKENMEESTERrUITGAWES 

• Salarisse  is  verhoog  weens  die  her-evaluering. 

BEGRAAFPLAAS 

• Salarisse  is  verhoog  weens  die  her-evaluering. 

• Ongevalle  Versekering  verhoog  van  R705  na  R13  000. 

BURGERLIKE  GEBOUE 

• Salarisse  verhoog  weens  die  her-evaluering. 

• Oortyd  verhoog  van  R27  250  na  R35  000.  Uitgawe  is  vir  die  skoonmaak  van  die 
gemeenskapsale. 

• Ongevalle  Versekering  word  verhoog  van  R4  030  na  Rll  000. 

SPORTGRONDE 

• Salarisse  is  verhoog  van  R238  049  na  R245  049. 

• Ongevalle  Versekering  van  R2  200  na  R5  745. 

SWEMBAD 

• Reiniging  word  verhoog  van  R2  000  na  R51  000  aangesien  die  kostes  van  die  chloor  R16 
000  per  maand  is  om  die  water  skoon  te  hou. 

• Ongevalle  Versekering  word  verhoog. 

• Toerusting  word  verhoog  van  R55  000  na  RlOO  000  aangesien  die  koste  vir  die  herstel  van 
die  pype  en  pompe  meer  was. 

VLIEGVELD 


• Versekering  styg  van  R17  500  na  R40  930  aangesien  tariewe  verhoog  is. 


STRATE 


• Salarisse  verhoog  van  R1  462  622  na  R1  547  451  weens  die  her-evaluering. 

• Materiaal  vir  die  herseel  van  strate  word  verhoog  van  R250  000  na  R300  000. 

• Huur  Voertuie  word  verhoog  van  R441  391  na  R495  000. 

• Ongevalle  Versekering  verhoog  van  R8  600  na  R22  000. 


WATER 

• Salarisse  word  verhoog  van  R2  220  997  na  R2  507  562  weens  die  her-evaluering. 

• Reiniging  van  water  verhoog  van  R420  000  na  R500  000.  Watervlak  van  die  dam  vereis 
dat  meer  chloor  gebruik  word  as  normaal. 

• Watermonsters  verhoog  van  R30  000  na  R60  000  aangesien  water  meer  gereeld  getoets 
moet  word. 

• Ongevalle  Versekering  verhoog  van  R15  300  na  R40  000. 

• Toerusting  verhoog  van  R140  000  na  R180  000  aangesien  waterpompe  gebreek  het. 

ELEKTRISITEIT 

• Salarisse  verhoog  van  R1  546  749  na  R1  655  060  weens  die  her-evaluering. 

• Ongevalle  Versekering  verhoog  van  R20  140  na  R52  000. 

BIBLIOTEEK 

• Salarisse  verhoog  van  R806  583  na  R873  955. 

• Ongevalle  Versekering  verhoog  van  R3  130  na  R8  000. 

SANITASIE 

• Salarisse  verhoog  van  R3  762  685  na  R4  149  516. 

• Ongevalle  Versekering  verhoog  van  R22  665  na  R60  000. 

• Sekuriteitsdienste  verlaag  van  R160  000  na  R127  050  aangesien  diens  nie  vir  die  voile  jaar 
is  nie. 

VERKEERSDIENSTE 

• Salarisse  verhoog  van  R930  670  na  R1  183  777  weens  her-evaluering  en  motortoelae  vir 
Mnr.Isaacs. 

• Huur  voertuie  verminder  van  R88  279  na  R25  000  aangesien  persone  hul  privaatvoertuie 
gebruik. 

INKOMSTE 

• Raadsuitgawes  verhoog  met  RlOO  000  met  die  fondse  van  die  Distriksraad. 

• Inter-Owerheidstoekenning  is  verhoog  met  R1  755  000. 

Die  inkomste  is  nie  veel  aangepas  nie  en  verhoog  waar  dit  meer  blyk  te  wees.  Die  begroting  moet 
realisties  wees  en  die  amptenare  sal  alles  doen  om  te  verseker  dat  inkomste  ingevorder  word. 

Alle  meterlesings  sal  nagegaan  word  om  seker  te  maak  dat  alle  meters  gelees  word  en  ook  dat  alle 
afwykings  nagegaan  word  om  sodoende  ook  die  lynverliese  te  beperk. 


Alle  personeel  tesame  met  die  raadslede  moet  saamwerk  om  toe  te  sien  dat  die  Munisipaliteit  alle 
inkomste  inkry  en  saam  moet  ons  bespaar  sodat  alles  in  belang  van  die  gemeenskap  kan  wees  en 
ook  om  dienslewering  te  bevorder. 


HOOF  FINANSIELE  BEAMPTE 


